cyanic-selkie/wikianc huggingface dataset:
Oddmund Fredrik Jacobsen Vaagsholm
Oddmund Fredrik Jacobsen Vaagsholm (født 9. oktober 1980 i Fosnavåg) er en norsk forfatter.
Vaagsholm er utdannet journalist fra Norsk Journalisthøgskole og er master/kandidat fra Universitetet i Aarhus. Som journalist har han blant annet arbeidet i kulturavdelingen til Dagsavisen. Han har også spilt fotball i norsk 1. divisjon for klubbene Hødd, Follo og Lyn.
I 2007 debuterte Vaagsholm med kortprosasamlingen: Det er noen mennesker her. Denne fikk en god mottagelse til tross for bokens kompliserende konstruksjon. En sentral og oppklarende lesning av boken fant sted i avisen Klassekampen.
Vaagsholm ble i 2007 kåret til Norges mest sexy mann av VG.
Menneskelig kapital
Menneskelig kapital, også kalt humankapital er den totale mengden kvalifikasjoner, evner og kunnskap en arbeidstaker har.
Begrepet er spesielt vanlig i kunnskapsintensive bransjer, hvor det er viktig å opprettholde, eller å fortsette å øke nivået på menneskelig kapital, gjennom utdanning og opplæring. Dette for å stimulere til økonomisk vekst.
Fra et nasjonaløkonomisk perspektiv begynner menneskelig kapital å dannes gjennom den formelle skoleutdanningen, og fortsetter som en livslang læringsprosess. Det er i alle nasjoners interesse å oppnå en høy menneskelig kapital før den enkelte er klar for arbeidslivet.
Humankapitalens økonomiske betydning har lenge vært kjent, men de siste årene har dens grunnpillarer blitt endret fra å bli mindre og mindre basert på produksjon av varer, og stadig mer på produksjon og bearbeiding av data og informasjonsteknologi. Ny teknologi har raskt skapt et behov for nye kompetanseområder og yrker.
Antwon Tanner
Antwon Tanner (født 14. april 1975 i Chicago i Illinois) er en amerikansk skuespiller som er mest kjent for sin rolle som Antwon «Skills» Taylor i TV-serien One Tree Hill.
Tanner ble arrestert av politiet den 16. april 2009 og erklærte seg skyldig i en føderal domstol i Brooklyn for å selge mer enn et dusin trygdeopplysninger for cirka 10 000 dollar til sammen. Dommen han er satt til å sone skal etter planen starte 20. november 2009.
Pim Verbeek
Peter Tim Verbeek (født 12. mars 1956 i Rotterdam, død 28. november 2019) var en nederlandsk fotballspiller og -trener. Han var landslagssjef for s fotballandslag fra 2007 til han sluttet i jobben etter fotball-VM 2010.
Verbeek spilte for Roda JC, NAC Breda og Sparta Rotterdam i sin karriere. Som trener har han vært innom ei rekke klubber og landslag både som hovedtrener og assistenttrener. Han har blant annet vært assistenttrener for Guus Hiddink og Dick Advokaat under VM-sluttspilla i henholdsvis 2002 og 2006. I 2007 ble han landslagssjef for Australia. I den første kampen som sjef vant Australia 3–0 mot i en VM-kvalifiseringskamp. I et TV-intervju etter nevnte kamp, lovte Verbeek å synge den australske nasjonalsangen på TV om Australia kvalifiserte seg til fotball-VM 2010. Dette var etter at kommentator Simon Hill hadde stilt spørsmål til Verbeeks kjennskap til nasjonalsangen, og refererte til den tidligere assistenten Johan Neeskens, som sang nasjonalsangen før hver kamp under fotball-VM 2006.
Kidnapping
Bortføring eller kidnapping (fra engelsk kidnapper, sammensatt av kid, «barn», og nap, «gripe, ta») er en straffbar handling der en frihetsberøver mennesker, eventuelt for å få løsepenger eller krav oppfylt, eller for å skape terror.
Opprinnelig ble betegnelsen kidnapping brukt om bortføring av barn særlig til arbeid på plantasjer i USA. Begrepet ble utviklet av engelsk rettsvesen på slutten av 1600-tallet og omhandlet tvungen rekruttering av arbeidskraft til koloniene i Amerika og kidnapping omfattet da bare bortføring til andre land. Krav om bortføring til annet land ble senere sløyfet i amerikansk og engelsk rett. I amerikansk strafferett varierer det mellom delstatene i hvilken grad flytting av offeret er nødvendig for at det skal regnes som kidnapping. I England på 1600 forekom betegnelsen kidnapping om sovende barn som ble stjålet for å tvinge rike foreldre til å betale løsepenger.
Motiv
Vanligvis er motivet å få løsepenger eller krav oppfylt. Fra 1960-tallet har revolusjonære brukt kidnapping (herunder gisseltaking) som ledd i sin politiske virksomhet. Politikere, diplomater og andre fremstående personer har vært særlig utsatt for politisk motivert kidnapping. Økonomisk og politiske gevinster regnes som de viktigste typene motiver.
Barnerov
Barnerov (i seg selv et arkaisk uttrykk) er etter norsk lov straffbart som unndragelse av barn fra foresattes omsorg og som ulovlig frihetsberøvelse.
Etter norsk strafferett regnes kidnapping frihetsberøvelse. Etter Lindbergh-kidnappingen ble det i USA innført dødsstraff for kidnapping.
Statistikk
Kidnapping for løsepenger er en vanlig hendelse i ulike deler av verden i dag, og enkelte byer og land blir ofte beskrevet som «hovedstaden for kidnappinger i verden». I 2018 slo FN fast at Pakistan og England hadde det høyeste antallet kidnappinger, mens New Zealand hadde det høyeste antallet blant de 70 landene hvor det var tilgjengelige data for. Fra 2007 tilhørte den tittelen Irak med kanskje rundt 1500 utlendinger kidnappet. I 2004 var det Mexico og i 2001 var det Colombia. Statistikk er vanskeligere å finne. Rapporter antyder en verdenssum på 12 500–25 500 per år med 3600 per år i Colombia og 3000 per år i Mexico rundt år 2000. I 2016 hadde imidlertid antallet kidnappinger i Colombia gått ned til 205, og det fortsetter å synke. Meksikanske tall er vanskelig å bekrefte på grunn av frykt for at politiet selv var involvert i kidnapping. «Kidnapping ser ut til å blomstre særskilt i skjøre stater og konfliktland, ettersom politisk motiverte militser, organisert kriminalitet og narkotikamafiaen fyller vakuumet etter regjeringen.»
Asbjørn Elden
Asbjørn Elden (født 2. august 1916 i Beitstad i Steinkjer, død 26. november 1990 i Oslo) var en norsk forfatter, bosatt i Moss og Oslo.
Slipptank
En slipptank eller dropptank er en ytre drivstofftank for fly, som er ment å kunne kobles fra og slippes i lufta. Ideen bak en slik tank er å kunne øke rekkevidden på fly med kort rekkevidde, og blir vanligvis bare benyttet på militære fly, vanligvis på jagerfly som ofte har kort rekkevidde. Ekstra eksterne tanker vil øke vekten og luftmotstanden på en fly, og vil kunne forrykke balansen. For jagerfly, som er avhengige av å kunne manøvrere i stor fart, vil slike tanker derfor være en hindring. Drivstoffet i slipptankene er derfor ment å bruke opp først, slik at tankene kan kobles fra og slippes og jageflyet gå over til de konvensjonelle indre tankene. På mange moderne jettjagere er slipptankene mer eller mindre permanent tilkoblet.
Asbjørn Elden
Elden var arbeidsledig i 1930-årene, og senere skogsarbeider og industriarbeider. Han debuterte først som forfatter 60 år gammel. Han var medlem av Nasjonal Samling fra 1941-45, og var under denne tiden medlem av Hirden og jobbet som vaktmann ved tyske anlegg. Under landssvikoppgjøret ble han dømt til ett års fengsel. Han skriver om sin rolle under krigen i den selvbiografiske boka Oppgjør.
Slipptank
Slipptanker ble funnet opp under andre verdenskrig. Pionerene på området var Luftwaffe, som hadde på begynnelsen av krigen førte angrepskrig og var avhengig av at jagerflyene Messerschmitt Bf 109 og 110 kunne følge med transportfly og bombefly på lange oppdrag. Gode slipptanker var imidlertid ikke utviklet tilstrekkelig til å kunne brukes under Slaget om Storbritannia, der særlig den lave rekkevidden til Bf 109 var et problem.
Effektive slipptanker kom først i 1941 og senere, og ble først og fremst benyttet av de de allierte. Særlig langrekkende eksortejagere som P-47 Thunderbolt og P-51 Mustang benyttet slike under eskorte av bombefly fra England til Tyskland, men de ble også brukt av avskjæringsjagere som Spitfire og Hurricane for å ha stående patruljer eller drive angrep over Den engelske kanal. Slipptanker ble også mye brukt under krigen i Stillehavet, der store avstander gjorde stor rekkevidde nødvendig.
Asbjørn Elden
Senere var han fagforeningstillitsmann, medlem av Arbeiderpartiet og på 1970-tallet av AKP(m-l). Han utga sine bøker på Oktober forlag, noen av de tidligste på Per Sivle Forlag.
Noen av Eldens tekster har blitt tonsatt, blant annet på albumet Trollflir (MAI 7806), der Eldens og Johanna Schwarz' dikt og dagsedler framføres av Jon Arne Corell, sammen med blant andre Lars Klevstrand.
Anglo-Amerika
Adjektivet angloamerikansk beskriver personer, fenomener eller ting fra det engelskspråklige Nord-Amerika.
Encruzilhada
Encruzilhada er en kommune i delstaten Bahia i nordøstregionen av Brasil.
Pseudochironitis
Pseudochironitis er en slekt av biller som hører til familien skarabider (Scarabaeidae) i gruppen skarabider (Scarabaeoidea).
Utbredelse
Slekten er utbredt i Kenya og Tanzania.
Systematisk plassering
Slektsnavnet bør muligens staves Pseudocheironitis.
Yang Hak-seon
Yang Hak-seon (født 6. desember 1992) er en sørkoreansk turner som spesialiserer seg i apparatturn. Han representerte landet sitt i Sommer-OL 2012 i London, der han tok gull i hopp.
Under Sommer-OL 2020 i Tokyo som ble arrangert i 2021 deltok han i kvalifiseringen uten å klare å kvalifisere seg til noen finaler.
Vaalserberg
Vaalserberg er en 322,7 meter høy ås og det høyeste punktet i den europeiske delen av Nederland. Berget ligger i kommunen Vaals, om lag tre kilometer vest for den tyske byen Aachen, i Limburg-provinsen i sørøstre del av landet. På berget møtes riksgrensene treriksrøys mellom Nederland, Belgia og Tyskland (tysk: Dreiländerpunkt; nederlandsk: Drielandenpunkt).
Frem til 10. oktober 2010 var Vaalserberg det høyeste punkt i hele Kongeriket Nederlandene, helt til De nederlandske Antiller ble oppløst og Mount Scenery (877 moh.) på Saba ble en del av kongeriket.
Fra 1815 til 1919 var Vaalserberg til og med firerikspunkt med den omstridte regionen Nøytrale Moresnet som fjerde land. Navnet «Viergrenzenweg» til veien som fører opp til berget stammer fra denne tiden. Dette grensepunktet har gjort Vaalserberg til et velkjent turistmål i det ellers flate Nederland med et 34 m høyt tårn (med trapper og heis) på den belgiske siden (nederlandsk: Boudewijntoren; fransk: Tour Baudouin; tysk: Balduin-Turm). Dette gir panoramautsikt til det omkringliggende landskapet Tårnets motstykke på hollandsk side er Wilhelmiatoren som er mye lavere og bare har trapper. Her finnes også flere restauranter, mat- og drikkeboder, sykkel- og turveier, fornøyelsespark, lekeplass for barn og «Dreiländereck-Labyrint» med hekker, porter og vannfontener. Gjennom Vaalserberg går «Gemmenicher Tunnel», i Belgia kalt for Botzelaer Tunnel, en tosporet jernbanetunnel bygget i 1872 for godstogtrafikk mellom Aachen og Liège (Lüttich).
På en klar dag
På en klar dag (originaltittel: On a Clear Day You Can See Forever) er en amerikansk romantisk filmmusikal fra 1970, regissert av Vincente Minnelli. Manuset til Alan Jay Lerner basert på boken hans for scenemusikalen On a Clear Day You Can See Forever. Lerner skrev sangtekstene til musikalen, mens Burton Lane komponerte musikken. På en klar dag er sett på som en av filmhistoriens fremste musikaler.
Handling
På ordre fra hennes forlovede Warren deltar Daisy Gamble i undervisning gjennomført av psykiater Marc Chabot for å få hjelp til å kvitte seg med røykingen hennes. Hun går gjennom et forsøk på hypnose, og forsøker å overbevise Chabot om kurere nikotin-avhengighet med hypnoterapi. Det oppdages at Daisy er en reinkarnasjon av Lady Melinda Winifred Waine Tentrees fra det 19. århundre som ble født som den uekte datteren til en Tjenestepike. Hun anskaffet journaler til barn på et barnehjem og bruke informasjon til å presse barnas velstående foreldre. Hun giftet seg til slutt med adelsmann Robert Tentrees, men senere ble hun anklaget for spionasje og forræderi etter at han adelsmannen forlot henne.
Etter hvert som hypnose-øktene deres utvikler seg, oppstår det komplikasjoner når Chabot begynner å bli forelsket i Daisy's eksotiske tidligere personlighet. Daisy begynner også å få følelser for Marc Chabot. Hans kollegaer ved universitetet krever at han enten gir opp hans forskning, ellers må han si opp sin stilling med universitetet. Når hun venter på Chabot på kontoret hans, hører Daisy ved et uhell et bånd-opptak fra en av hennes hypnose-økter. Hun oppdager at Chabots interesse er begrenset til Lady Melinda, men at han egentlig ikke bryr seg om Daisy.
Musikkalbum
Musikken til filmen ble også sluppet ut på et eget musikkalbum.
Maksim Varabej
Maksim Varabej (født 10. desember 1995) er en belarusisk skiskytter.
Chicago-blues
Chicago-blues er en form for bluesmusikk som ble til i Chicago i USA da man i tillegg til gitar og munnspill, slik man brukte i delta-blues, tok i bruk elektrisk gitar, trommer, piano, bassgitar og iblant saxofon. Sjangeren oppsto hovedsakelig som følge av «flukten fra sydstatene», da millioner av fattige afroamerikanske arbeidere fra sydstatene i første halvdel av 1900-tallet flyttet til industribyene lenger nord, særlig Chicago og brakte med seg sin musikk.
Chicago-blues tar i bruk et bredere tonemateriale enn den tradisjonelle seks-toners blues-skalaen. Ved at man la til toner fra durskalaen fikk musikken et visst jazz-preg, uten å slutte å være blues. Dette er dog ikke så fremtredende som i Texas-blues. Chicago-bluesen er også kjent for sin tunge, rollende bass.
Et annet trekk er at Chicago-bluesen ofte inneholder none-akkorder, det vil si akkorder som inneholder en stor none (niende trinn), og skalaene inneholder som regel også niende trinn (som tilsvarer andre trinn, sekunden).
Klassikere innen Chicago-blues er Muddy Waters' «Hoochie Coochie Man» og Willie Dixons «Back Door Man».
Martin Ponsiluoma
Han representerte Sverige under Vinter-OL 2018 i Pyeongchang, hvor han ble nummer 28 på normaldistansen.
Han fikk sitt definitive gjennombrudd internasjonalt da han kom på tredjeplass i verdenscup-sprinten i Nové Město 20. desember 2018, kun slått av Johannes Thingnes Bø og Aleksandr Loginov. Ponsiluoma ble verdensmester på sprint i 2021 i Pokljuka i Slovenia.
11. serierunde i Toppserien 2023
Alle kampene i '''11. serierunde i Toppserien 2023''' er terminfestet til lørdag 27. mai.
Doctor Neighbor
Doctor Neighbor er en amerikansk stumfilm fra 1916, regissert av L.B. Carleton.
Handling
Hazel Rogers, en ung kvinne på atten år, som skal arve flere millioner etter farens død. Hun forelsker seg i Hamilton Powers, som er kald, beregnende og likegyldig. Men han er allerede forelsket i Christine, en utdannet sykepleier og en skole-venninne av Hazel.
Moren til Hazel, fru Albert Rogers, bor fremdeles sammen med henne. Dr. Joel Samson, en berømt 42 år gammel kirurg, er også veldig glad i Hazel. Han er ansatt som verge for hennes millioner, frem til hennes 21. bursdag.
Technische Universität Graz
Technische Universität Graz (ofte bare kjent som TU Graz eller TUG) er et universitet i Graz i Østerrike. TU Graz er Steiermarks nest største universitet etter Karl-Franzens-Universität Graz, og har 9 766 studenter og 1 234 vitenskapelig ansatte.
Lech (kommune)
Lech eller Lech am Arlberg er en kommune og et vintersportssted i distriktet Bludenz i delstaten Vorarlberg som er den vestligste delstaten i Østerrike.
Lech tilhører skiområdet Ski Arlberg i fjellområdet Arlberg i delstatene Vorarlberg og Tirol. Skiområdet er det største i Østerrike og omfatter også Klösterle, Oberlech, Schröcken, St. Anton, St. Christoph am Arlberg, Stuben, Stubenbach, Warth, Zürs og Zug.
Lech har flere ganger arrangert renn i verdenscupen i alpint.
Nicolien Sauerbreij
Sauerbreij fikk sin første pallplassering i verdenscupen i 2001 da ble nr 2 i parallellstorslalåm i Mont-Sainte-Anne. 15. september 2002 vant hun sin første verdenscupseier i parallellstorslalåm. i Chili, Valle Nevado.
Hun har totalt 7 verdenscupseire (pr 28.2.2010) og vant verdenscupen i parallellstorslalåm sammenlagt i sesongen 2007–2008.
Olympiske leker
Under vinter-OL 2002 i Salt Lake City var Sauerbreij flaggbærer for det nederlandske laget. Hun var outsider til å vinne en medalje, men på grunn av bruk av feil smurning på snøbrettet klarte hun ikke å kvalifisere seg blant de 16 som fikk delta i utslagsfinalene.
Under lekene i Torino 2006 klarte hun å kvalifisere for utslagsfinalene, men tapte for tyske Amelie Kober, som senere tok sølvmedalje i konkurransen, til tross for at Kober falt i første omgang og startet andre omgang 1.5 sekund etter Sauerbreij. Sauerbreij kjørte rolig og sikkert for å trygge seieren, men tapte med 0.03 sekund på de siste metrene.
I Vancouver 2010 hadde Sauerbreij endelig suksess og vant gull i kvinnenes parallellslalåm. Dette var den første nederlandske OL-medalje på snø og OL-gull nr 100 for Nederland.
Scorpionidae
Scorpionidae er en gruppe (familie) av skorpioner. Gruppen omfatter de største av de nålevende skorpionene, blant andre Pandinus imperator som kan bli over 20 centimeter lang og veie over 30 gram.
Utseende
thumb|left|280px| Scorpio maurus Forholdsvis slankbygde skorpioner med meget kraftige pedipalper (klør), ofte svarte på farge. De har et tykt, hardt skall. Brystplaten (sternum) er femkantet. Noen av artene blir temmelig store, for eksempel Pandinus imperator og Heterometrus swammerdami som kan bli over 20 centimeter lange.
Levevis
Disse skorpionene lever mest i skog, men også på savanner. De fleste unngår svært tørre områder. De tilbringer dager i huler som de enten har gravd ut selv eller overtatt fra andre dyr, og går ut på jakt om natten. De fanger og knuser byttet med sine sterke klosakser, og bruker sjelden brodden.
Farlige arter
Artene i denne familien er ikke kjent for å ha sterk gift, noen av de store artene kan trolig gjøre vel så mye skade med de sterke klosaksene som ved brodden. Imidlertid kan artene i slekten Heterometrus (Sørøst-Asia) og Nebo (Midtøsten) ha potensielt farlige stikk.
Utbredelse
Familien i snever forstand er lever i Afrika og de sørlige delene av Asia. Diplocentrinae er utbredt over det meste av Jorda i varme områder.
Frank Hvam
Frank Hvam Nielsen (født 12. september 1970 i Ørum) er en dansk stand-up-komiker, manuskriptforfatter og skuespiller.
Hvam begynte å studere til dyrlege, men avbrøt studiene. Han er kjent fra blant andre Casper og Mandrilaftalen, Langt fra Las Vegas og Klovn hvor han i sistnevnte serie og spillefilm spiller hovedrollen.
1801 i Danmark
Begivenheter i året 1801 i Danmark.
Korrelasjon
Korrelasjon, eller samvariasjon (skrives vanligvis som corr eller bare r), er i statistikk og sannsynlighetsregning et mål på styrken og retningen mellom to kvantitative variabler. Korrelasjon bli ofte målt i en korrelasjonskoeffisient.
Dolly’s Scoop
Dolly's Scoop er en amerikansk stumfilm fra 1916, regissert av Joe De Grasse.
Korrelasjon
Empirisk observert korrelasjon er ikke tilstrekkelig for å fastslå at det er kausalitet (dvs. at en variabel forårsaker en annen), da korrelasjon også kan være resultat av spuriøse sammenhenger.
Dolly’s Scoop
Handling
En journalist er motvillig til å ødelegge en kvinnes gode navn og rykte, bare for å skaffe en saftig historie til avisen sin.
Korrelasjon
Korrelasjonskoeffisient
Korrelasjonskoeffisient (ofte kun referert til som korrelasjonen) er et mål på den underliggende avhengigheten mellom to stokastiske variabler. Målet vil alltid ligge mellom -1 og 1: En korrelasjon nær null betyr at det ikke eksisterer noen lineær sammenheng mellom de to variablene. En positiv korrelasjonskoeffisient indikerer en positiv sammenheng, mens en negativ korrelasjonskoeffisient indikerer en negativ sammenheng.
Korrelasjonen mellom X og Y noteres ofte som \rho_{XY}. For to stokastiske variabler X og Y er korrelasjonen definert som:
der er kovarians og  er varians.
Denne korrelasjonskoeffisienten er alltid -1 ≤ Corr ≤ 1. Dersom korrelasjonen mellom X og Y er lik -1 eller +1, så er det en lineær sammenheng mellom de to. Med andre ord finnes det to konstanter a og b slik at:
Korrelasjon i en investeringsportfølje
En investor som ønsker 2 aksjer som er uavhengige av hverandre vil søke å kjøpe 2 aksjer med lav korrelasjon. Da vil ikke porteføljen stige/falle like raskt som hvis aksjene hadde positiv korrelasjon.
Hamilton Sabot
Hamilton Sabot (født 31. mai 1987) er en fransk turner som spesialiserer seg i apparatturn. Han representerte landet sitt under Sommer-OL 2012 i London, der han tok bronse i svingstang.
Royal Naval Division
Sent i 1914 bidro divisjonen i forsvaret av den belgiske byen Antwerpen. Divisjonen ble sendt til Egypt, hvorpå den deltok i slaget ved Gallipoli hvor den slåss på slagmarkene Anzac Cove og Kapp Helles. På slutten av felttoget i Dardanellene hadde divisjonen fått så store tap at den ikke lenger inneholdt noen vesentlig andel av marinefolk, og ble omdøpt til 63. divisjon da den opprinnelige Territorial Force 63. (2. Northumbrian) Divisjon ble oppløst. Divisjonen tjenestegjorde på vestfronten i Frankrike under resten av krigen.
En av de som ble innkalt til denne divisjonen var Rupert Brooke, senere kjent som krigspoet, og som døde i tjeneste av sykdom i Egeerhavet.
Domestic Difficulties
Domestic Difficulties er en amerikansk stumfilm fra 1916 regissert av Bud Fisher.
Gulpebolle
Gulpebolle eller uglebolle er en klump med ufordøyd materiale som er for stort til å gå gjennom fordøyelseskanalen til rovfugler.
Entre Rios (Bahia)
Entre Rios er en kommune i delstaten Bahia i nordøstregionen av Brasil.
Gulpebolle
Rovfugler spiser ofte små dyr hele. Fordøyelsesprosessen er sterk nok til å løse opp alt nyttbart stoff (næringsstoffer), som går videre gjennom tarmkanalen og blir tatt opp i kroppen. Resten, vanligvis større bein, hud, hår, fjær og lignende blir liggende i magesekken til det har dannet seg en passe stor klump (gulpebolke). Deretter blir denne gulpet ut gjennom munnhulen.
Fugleforskere finner ofte innholdet interessant, siden det forteller mye om næringsgrunnlag og matvaner hos fuglene. For pattedyrforskere er gulpebollene en viktig kilde til kunnskap om hvilke småpattedyr som finnes i et område.
Kvadraturen (Oslo)
Kvadraturen er et strøk i sentrum av Oslo. Navnet har i nyere tid blitt benyttet på den del av byen som kong Christian IV grunnla ved Akershus festning etter bybrannen i Oslo 1624. Dette eldste eksisterende strøket i Oslo hadde frem til byutvidelsene i 1657 og 1839 den eneste bybebyggelsen i innenfor byen Christianias grenser. Etter å ha vært «det eneste» sentrum i byen i flere hundre år fikk Kvadraturen etter hvert konkurranse fra andre deler av Oslo sentrum og har i de senere år utviklet seg til en kontor- og administrasjonby som i dag har 25 000 arbeidsplasser.
Christian IVs byplan
Etter brannen i Oslo i 1624 bestemte kongen at byen av forsvarshensyn skulle flyttes til motsatt side av Bjørvika, hvor den ville være beskyttet av Akershus festning, som skulle inngå som et citadell i et forsvarsanlegg med voller og bastioner rundt byen. Innenfor vollene realiserte kongen langt på vei en byplan etter renessansens idealer om geometrisk orden. Byen fikk navnet Christiania.
I eldre tid ble området betegnet som «Kvartalerne» for å skille det fra tilgrensende strøk med en mindre regelmessig byplan. Strøket skiller seg fremdeles tydelig ut både i terrenget og på kartet ved sine rette og jevnbrede gater som avgrenser rettvinklede kvartaler. Denne tydelige strukturen var opphavet både til det særnorske ordet kvartal og det senere navnet Kvadraturen.
Gruyère
Gruyère er en fast løypeost som lages av kumelk og opprinnelig kommer fra det franskspråklige delen av distriktet Gruyère i Sveits, og da særlig fra landsbyen Gruyères, som ligger i kantonen Fribourg. Et særtrekk med ekte gruyère er at den ikke har hull, slik sveitserost og mange kopier (blant annet de franske) har.
Kvadraturen (Oslo)
Christian IVs byplan
Området ligger mellom Akershus festning og Karl Johans gate, med de mellomliggende øst-vestgående gatene Rådhusgata, Tollbugata og Prinsens gate. Vinkelrett på disse finner vi fra vest mot øst Øvre Vollgate, Nedre Vollgate, Akersgata, Øvre Slottsgate, Nedre Slottsgate, Kongens gate, Kirkegata og Dronningens gate. Sistnevnte gate var opprinnelig den ytterste mot havnen og Bjørvika, men ved byutvidelsen i 1657 ble den langgrunne stranden regulert til bebyggelse etter en plan av ingeniøroffiseren Willem Coucheron. Området ble utfylt og tatt i bruk til byggetomter for nye kvartaler, anlagt etter samme rutenettsplan som i den opprinnelige Kvadraturen. Arealet ble utvidet østover med tre nye tverrgående gateløp: Skippergata, Fred. Olsens gate, og Strandgata. Strøket avgrenses i dag i øst av Langkaigata mot Bjørvika.
Gruyère
Det fortelles at keiser Antoninus Pius (138-161) skal ha vært spesielt glad i denne osten, som hevdes å være svært gammel av opprinnelse. Gruyère blir av mange også kalt «ostenes ost». Den er noe skarpere i smaken enn tradisjonell emmentaler, og egner seg til både ostefondue og raclette.
Kvadraturen (Oslo)
Christian IVs byplan
For å hindre fremtidige brannkatastrofer ble gatene gjort uvanlig brede for sin tid, hele 24 alen (15 m). Kongen påbød også alle fornemme og formuende innbyggere å oppføre murhus, men tillot jevne borgere å bygge i utmurt bindingsverk. Begge byggemåter var kostbare og fremmede for norsk byggeskikk. Derfor gikk det sent med gjenreisningen, og mange trosset murtvangen og bygget ulovlige tømmerhus i lafteverk. Først etter en ny storbrann i 1708 ble murtvangen gjennomført. Bindingsverk ble den mest utbredte byggemåten.
Gruyère
Råvarene til osten er tradisjonelt melk fra kuer som beiter i alpelandskap, der de spiser en rekke ulike sorter gress, urter og blomster. Silofôr er ikke forenlig med gruyèreost. Normal lagringstid er 6–12 måneder.
Kvadraturen (Oslo)
Christian IVs byplan
Vollene rundt byen ble oppgitt etter en brann i 1686, og byen fikk vokse nokså planløst utover forbi den gamle voll-linjen. Noen mindre områder fikk etter hvert handelsrett og ble dermed innlemmet i byen: Vaterlands Storgade (Storgata og Brugata) i 1784, enkelte tomter på østsiden av Dronningens gate ved krysset med Store Vognmandsgade i 1794, og eiendommer langs nordsiden av Grensen i 1819. Men først i 1839 ble større arealer innlemmet: Forstedene Vaterland og Fjerdingen, Youngs løkke (sør for Hausmanns gate), eiendommer langs Møllergata, Grubbegata og Akersgata, men ikke forstaden Hammersborg. På vestsiden av byen ble arealene øst for Arbeidergata, Sverdfegergaden og Præstegaden (nedre del med omtrent samme trasé som Rosenkrantz gate) innlemmet. Den neste store byutvidelsen i 1859 omfattet hele Bymarken og dermed forstedene Pipervika, Hammersborg, Bergfjerdingen og Sagene, og arealer øst for Akerselva, med forstedene Grønland og Gamlebyen.
Gruyère
Gruyère ble den 6. juli 2001 klassifisert som Appellation d'origine contrôlée av EU, en klassifisering som gis til oster som oppfyller veldefinerte krav til opprinnelse og fremstillingsmetoder. I Sveits må man ha lisens for å lage denne osten, noe cirka 200 meierier har. Den totale årsproduksjonen ligger på omkring 27 500 tonn.
Kvadraturen (Oslo)
Sentrum i en storby
I forbindelse med Kristianias sterke ekspansjon på 1800-tallet ble bebyggelsen i Kvadraturen for en stor del fornyet. Beliggenheten mellom jernbanestasjoner, havn og industri, sammen med en sterk befolkningsvekst, bidro til økende tomtepriser. Dette gjorde det lite lønnsomt å bevare bygårder i én eller to etasjer. Bare hus av murverk kunne påbygges; hus av bindingsverk og lafteverk måtte rives dersom eierne ville utnytte tomtene mer lønnsomt. Særlig mot slutten av 1800-tallet ble bybildet sterkt forandret da eldre bygårder ble erstattet av «forretningspalasser» i fire og fem etasjer, med rikere fasadeutforming. Noen fasader ble kledd med huggen stein og fikk speilglassruter og ornamenter i smijern. Byggevirksomheten i den første jobbetiden i 1890-årene sluttet brått med kristianiakrakket i 1899.
Siste del av 1800-tallet førte også til en utflytting fra Kvadraturen til leiegårds- og villabebyggelsen i de nyere bydelene. Boligene ble fortrengt fra sentrum av kontorer, lager og småindustri. Men Kvadraturen besto som byens beste handelsstrøk til etter midten av 1900-årene. Byutvidelsen vestover etablerte Karl Johans gate som et promenadestrøk og et konkurrerende sentrum for uteliv. Særlig etter 1900 trakk Nationaltheatret og nye kinoer fornøyelseslivet vekk fra Kvadraturen. I etterkrigstiden forsvant også mye av varehandelen, og Kvadraturen har i senere år hovedsakelig fungert som en kontor- og administrasjonby. Det finnes i dag 25.000 arbeidsplasser i Kvadraturen.
Trikk og trafikk
Briskebylinjen (Blåtrikken) var Skandinavias første elektriske trikkelinje. Den ble åpnet i 1894 mellom Jernbanetorget og Briskeby, og gikk dermed gjennom Kvadraturen. Både Prinsens gate og Tollbugata har vært brukt til trikke- og busskjøring, og tilbake i 1926 var det toveis trikk i Prinsens gate. Fra 1940 ble østgående trikk flyttet over i Tollbugata, og i de senere årene har det kjørt trikk, buss og biler i blandet trafikk i både Prinsens gate og Tollbugata. Strekningen gjennom Kvadraturen omtales nå av Oslotrikken som Søndre streng, siden den er den sydlige av de to øst-vest-strekningene som går gjennom Oslo sentrum.
De siste årene har Oslo kommune laget en helhetlig plan for fordelingen av trafikken i de øst-vest-gående gatene: Prinsens gate skal kun ha trikketrafikk (begge retninger) – dette åpnet i februar 2017; Tollbugata vil få all busstrafikk (begge retninger), mens sykkelnettet legges til Rådhusgata.
Bevaringsplan for Kvadraturen
Gjenom 1900-tallet ble både gjenværende bebyggelse fra før 1850 og murgårder og «forretningspalasser» oppført da storbyen Kristiania vokste frem utsatt for stadig byfornyelse og «sanering». Til 350-årsjubileet for grunnleggelsen av Christiania i 1974 utarbeidet lokalavdelingen av Fortidsminneforeningen som gave til Oslo kommune en Bevaringsplan for Kristiania, som omfattet Kvadraturen og kvartalene nord for Karl Johans gate, vest for Vollgatene og Akersgata og øst for Fred. Olsens gate. De få bygningene fra 1600- og 1700-tallet var da relativt trygge. Hovedsiktemålet var å redde den nedvurderte bebyggelsen fra 1800-tallet i «storstaden Kristiania».
Planen ble overrakt bystyret på grunnleggelsesdatoen 27. september 1974 og til forslagsstillernes overraskelse vedtatt i 1976 og stadfestet i 1976. Den har virket etter sin hensikt siden da, men er truet av nyere initiativ for fortetting og høyere utnyttelse.
Giuseppe Montello
Giuseppe Montello (født 7. desember 1992) er en italiensk skiskytter.
Han representerte Italia under Vinter-OL 2018 i Pyeongchang, hvor han ble nummer 40 på normaldistansen, nummer 50 på sprinten, kom på 39.-plass på jaktstarten og var med på Italias stafettlag som kom på 12.-plass.
Rebecca Thuv Mathisen
Rebecca Thuv Mathisen (født 25. november 1981) er bystyrerepresentant for Bodø Arbeiderparti. Hun har vært representant for Arbeiderpartiet fra 1999, da hun ble valgt inn som den nest yngste kommunestyrerepresentanten i Norges historie. Mathisen sitter i komite for oppvekst og kultur, og satt tidligere i komite for helse og sosial (1999–2003) og komite for plan, næring og miljø (2003–2005).
Små og mellomstore bedrifter
Små og mellomstore bedrifter (SMB) er et begrep innen næringspolitikk. Den europeiske unions (EU) nåværende definisjon er at bedriften tilhører kategorien «mikro» hvis den har under 10 ansatte, og en årlig omsetning på mindre enn 2 millioner euro, «små» hvis den har under 50 ansatte, og en årlig omsetning eller en samlet årlig balanse på ikke over 10 millioner euro, og kategorien «mellomstor» hvis den har er 50 eller flere, men under 250 ansatte og en årlig omsetning på ikke over 50 millioner euro eller en årlig samlet balanse på ikke over 43 millioner euro.
9 av 10 bedrifter i Europa kan betegnes som en små eller mellomstor bedrift, og disse genererer to av tre arbeidsplasser. Som en del av Lisboa-strategien vil EU ha særlig fokus på små og mellomstore bedrifter.
Norge
I Norge er det vanlig å definere små og mellomstore bedrifter som bedrifter med under 100 ansatte. Bedrifter med 1-20 ansatte defineres som små, mens bedrifter med 21-100 ansatte defineres som mellomstore. Følgelig vil bedrifter med mer enn 100 ansatte omtales som store. Det er ikke vanlig å bruke betegnelsen «mikrobedrift» i Norge.
Små og mellomstore bedrifter utgjør mer enn 99% av alle bedrifter i landet, og står for 47% av de ansatte i privat sektor. Samlet står de for 44% av den årlige verdiskapningen i landet - nær 700 milliarder kroner.
Enkelte små og mellomstore bedrifter kan også omtaltes som hjørnesteinsbedrifter.
Danmark
Da langt de fleste danske bedrifter vil kvalifiseres som små eller mellomstore, anvendes til tider i Danmark andre definisjoner. Håndværksrådet vurderer alene bedriftene ut fra antallet ansatte, idet Håndværksrådet anser en «liten bedrift» som en bedrift med under 10 ansatte, og en mellomstor bedrift som en bedrift med under 100 ansatte. Danmarks Eksportråd definerer små og mellomstore bedrifter som dem med mindre enn 100 ansatte og omsetning under 100 millioner kroner.
British Indian Army
British Indian Army (norsk: Den britisk-indiske hæren) var den indiske hæren under styret til den britiske raj. Den ble opprettet etter sepoyopprøret i 1857. Før dette hadde British East India Company sine egne hæravdelinger, betalt av selskapet.
Under britisk styre var hæren en god støtte for den britiske hæren, ikke bare i India, men også andre steder, spesielt under første og andre verdenskrig. På det meste var det opp til 2,5 millioner mann som kjempet for Storbritannia under andre verdenskrig mot Japan.
Tom Sverre Tomren
Tom Sverre Bredal-Tomren (født 15. juli 1966 i Bergen) er en norsk politiker, prest og teolog. Han er førsteamanuensis ved VID vitenskapelige høgskole. Han er tidligere politiker for Miljøpartiet og KrF. Tomren var sentral i oppbyggingen av MDG på vestlandet og i 2011- 2015 var han partiets eneste valgte fylkestingsrepresentant i norge. Han har vært engasjert i den kirkelige miljøbevegelsen i Norge, og står bak flere akademiske utgivelser om økoteologi, om Misjon og kirkekunnskap (med vekt på vest-Afrika) og om Bærekraftsdidatikk (i religøse tradisjoner og i norsk skole).
Bakgrunn
Bredal-Tomren er opprinnelig fra Bergen. Foreldre hans er fra Bergen og Torghatten. I 2023 tok han slektsnavnet Bredal inn i etternavnet sitt. Bredal-Tomren har hatt og har ulike lederverv i kristne organisasjoner og innen miljøbevegelsen. Han var blant annet initiativtager, grunnlegger og første leder av «Kirkelig nettverk for miljø og rettferd». Tomren deltok under Kyoto-forhandlingene i 1997 og under Paris-forhandlingene i 2015, begge gangene som utsending fra Mellomkirkelig råd i Den norske kirke.
Akademisk Radioklubb
Klubben er med lisensen LA1K innehaver av den tredje utstedte radioamatørlisensen i Norge. ARK er også den første klubbstasjonen i Norge. Lisensen ble utstedt 26. april 1926. LA1K er blant de 26 radioamatørene som stiftet NRRL 8. august 1928.
Tom Sverre Tomren
Bakgrunn
Han har også utdannelse som lærer samt spesialutdannelse i ledelse, og har arbeidet som lærer, konsulent, sogneprest, døveprest og misjonær.
Tomren var medlem av Den norske kirkes komité for internasjonale spørsmål (KISP) fra 2011 til 2020. I 2015-2019 var Tomren leder av Presteforeningen i Bjørgvin (fagforeningen for prestene i Sogn og Fjordane og Hordaland), og var med det prestenes fremste tillitsvalgt i regionen.
Han er i dag førsteamanuensis i teologi på Høgskulen VID ( tidligere Misjonshøyskolen i Stavanger). Han foreleser også ved Kirkelig utdanningssenter i Nord (KUN) i Tromsø. Han var en av grunnleggerne og den første lederen av Nasjonalt forskernettverk for bærekraft og utdanning (NABU) og sitter i dag i styret der.
Kamosia
Kamosia er en slekt av biller som hører til familien praktbiller (Buprestidae).
Tom Sverre Tomren
Bakgrunn
I mai 2023 var han en av fem som bispedømmerådet i Sør-Hålogaland nominerte som kandidat til ny biskop etter Julsnes.
Kamosia
Utseende
Små (ca. 5 - 7 millimeter), avlange, mørkt metallisk fargede praktbiller. Pronotum er firkantet sett ovenfra, høyt hvelvet.
Tom Sverre Tomren
Bakgrunn
Tomren underviser og forsker også ved Det Sentralafrikanske protestantiske universitet (UPAC), Yaunde i Kamerun, og ved Det lutherske teologiske instituttet i Meiganga (ILTM) i Kamerun.
Kamosia
Utbredelse
Slekten er utbredt i Afrika og Arabia.
Tom Sverre Tomren
Politisk karriere
Tomren var kommunestyremedlem i Meland kommune i perioden 2004-2007, da for Kristelig Folkeparti. Høsten 2011 ble han igjen valgt som kommunestyremedlem, og dessuten som medlem av fylkestinget i Hordaland, da som representant for Miljøpartiet De Grønne (MDG). Tomren ble valgt inn i fylkesstyret i MDG Hordaland i 2011. I perioden 2012-2015 var han fylkesleder i MDG. Ved stortingsvalget i 2013 var han førstekandidat for MDG i Hordaland. Ved stortingsvalget fikk MDG 3,2 % av stemmene. I 2015 ble han gjennvalgt til fylkestinget og nå også i fylkesutvalget i Hordaland fylkesting. Ved dette valget fikk MDG 5,5 % av stemmene, og Tomren 1,299 personstemmer. I juni 2018 byttet han over til sitt tidligere parti, KrF.
Kamosia
Systematisk inndeling
Inndelingen følger
Tom Sverre Tomren
Politisk karriere
I 2020 var han med å stiftet Partiet Sentrum hvor han satt i Landsstyret under oppstarten av partiet.
Esplanada
Esplanada er en kommune i delstaten Bahia i nordøstregionen av Brasil.
Liste over borgermestre i Eysturkommuna
Liste over borgermestre i Eysturkommuna. Eysturkommuna på Færøyene ble dannet ved sammenslutningen av kommunene Gøta og Leirvík i 2009.
Kalydon
Kalydon (gresk: Καλυδών; genitiv: Καλυδῶνος) var gresk oldtidsby i Aitolia i Hellas. Den lå på vestsiden av elven Evinos, og på den nordlige kysten av vestlige delen av Korintbukta.
I henhold til gresk mytologi fikk byen sitt navn etter dens grunnlegger Kalydon, en sønn av Aitolos. Kalydon fikk bare døtre hvor en av dem, Epikaste, giftet seg med Agenor, sønn av hennes onkel Pleuron og bror av Kalydon, og grunnlegger av nabobyen som bærer hans navn.
I nærheten av byen Kalydon sto fjellet Zygos (som i dag heter Arakynthos) og i skråningene til fjellet var lokaliseringen for den mytologiske jakten på det kalydonske villsvin. Byen hadde en betydningsfull helligdom kjent som Laphrion som var dedikert til Artemis Laphria og Apollon Laphrios.
Den greske geografen og historikeren Strabon kommenterer i sitt verk Geographia om den tidligere skjønnheten av byen Kalydon som var blitt øde: «Kalydon og Pleuron, som nå er virkelig redusert, skjønt i tidligere tider var disse bosetninger en utsmykning av Hellas...» Ruinene av byens festningsverk og teater er fortsatt synlig i dag.
Skånland kirke
Byggverket er i tre og har 400 plasser. Arkitekt for kirken var Carl Julius Bergstrøm.
Heinz Kuttin
Heinz Kuttin (født 5. januar 1971 i Gassen) er en østerriksk skihopptrener og tidligere skihopper. Han er far til Philipp Kuttin som er kombinertløper.
Karriere som skihopper
Kuttin slo gjennom internasjonalt under VM 1989 i Lahtis, da han tok bronsemedaljen i normalbakken. To år senere, under VM 1991 ble han verdensmester i normalbakken, og vant i tillegg gull i lagkonkurransen sammen med Ernst Vettori, Andreas Felder og Stefan Horngacher).
Under OL 1992 i Albertville tok han bronse i storbakken og sølv i lagkonkurransen, og under OL på Lillehammer to år senere ble det bronsemedalje i lagkonkurransen.
Kuttin har to individuelle seire i verdenscupen i skihopping, begge fra Trondheim. I tillegg til å vinne rennene i 1991 og 1992 satte han også bakkerekord i K120-bakken i Granåsen i 1991 med 119 meter, dette var også det første verdenscuprennet som ble avviklet i bakken.
Karriere som trener
I 2014 ble Kuttin hovedtrener for det østerrikske landslaget i skihopping. Etter svært dårlige resultater i OL-sesongen 2017/2018 ble Kuttin vraket til fordel for Andreas Felder.
Eyvind Hellstrøm
Eyvind Hellstrøm (født 1948) er en norsk kokk og programleder. Han ble først kjent gjennom restauranten Bagatelle, deretter fra tv-programmet Hellstrøm rydder opp. Han har utgitt en rekke kokkebøker.
Yrkeskarriere
Hellstrøm startet som lærling ved Grand Hotell i Oslo da han var i 16-årsalderen. I 1970 reiste han på studietur til Frankrike. Deretter arbeidet han på Hroar Deges restaurant Tre Kokker, og var med i Kokke-OL. Etter det tok han flere lengre studieopphold i Sveits og Frankrike før han returnerte til Norge i 1981.
Sammen med Ole Peter Rostad overtok han Edmund Jaquets spisested «Jaquets Bagatelle» i Bygdøy allé og nyåpnet med navnet Bagatelle i oktober 1982. Etter å ha blitt utropt til Årets kjøkkensjef 1983 var Hellstrøm med i NRK-programmet Fjernsynskjøkkenet den 7. juni 1984. I 1984 fikk restauranten sin første Michelinstjerne og i 1992 oppnådde den to. Etter uoverensstemmelser med hovedeier Christen Sveaas, sa Hellstrøm opp sin stilling i desember 2009, og restauranten ble stengt et års tid.
TV-opptreden
I 2008 fikk han sitt eget kokkeprogram på TV3 kalt Hellstrøm rydder opp. Programmet var en fornorsket versjon av Gordon Ramsays Kitchen Nightmares og gikk over flere sesonger. Fra 2012 til 2013 ledet han det uhøytidelige kokkeprogrammet Hellstrøm inviterer og i 2016 ledet han Hellstrøms kjøkken (begge på TV3). Fra 2017 til 2021 var han aktuell med Truls á la Hellstrøm på TV 2. I denne reiseserien reiste han verden rundt med komiker Truls Svendsen. Hellstrøm prøvde å lære Svendsen å lage mat mens Svendsen tok Hellstrøm med på forskjellige aktiviteter. I 2011 og 2020 var han kokken i Kvelden før kvelden.
I 2012 var han med i slektsgranskningsprogrammet Hvem tror du at du er? på NRK.
Epke Zonderland
Epke Zonderland (født 16. april 1986) er en nederlandsk turner som spesialiserer seg i apparatturn. Han representerte landet sitt under Sommer-OL 2012 i London, der han tok gull i svingstang.
Zonderland ble i 2012 utnevnt til ridder av Oranje-Nassau-ordenen for sin olympiske innsats.
Under Sommer-OL 2020 i Tokyo som ble arrangert i 2021 deltok han i kvalifiseringen uten å klare å kvalifisere seg til noen finaler.
Fylkesvei 31 (Telemark)
Fylkesvei 31 i Telemark gikk mellom Luksefjell og Borgestad i Skien kommune.
Traséer: Borgestad – Ivar Aasens Gate i Skien 7,9 km, Siljanvegen i Skien – Luksefjell 25,1 km.
2019 ble veien erstattet av fylkesvei 3270 og fylkesvei 3280.
Dora Brandes
Handling
Dora Brandes er en anerkjent skuespillerinne. Journalisten Gustave Calvi, en mann med politiske ambisjoner, ble hennes elsker. På grunn av dette har Dora gradvis trukket seg tilbake fra livet som artist, og heller viet seg helt til å promotere den politiske karrieren hans. Men fra en tidligere kjæreste får Dora penger som Calvi trenger for sin politiske karriere.
Trond Methi
Trond Methi (født 14. juli 1977) fra Harstad er norgesmester i Othello i 2006 og 2007. Han er utdannet farmasøyt (cand.pharm.), og tok doktorgraden (ph.d.) i immunologi ved Bioteknologisenteret i Oslo i 2008.
Teisen skole
Teisen skole var en videregående skole på Teisen i bydel Alna i Oslo, etablert som Østre Aker middelskole i 1921. Skolen startet opp i leide lokaler, og flyttet inn i egne lokaler i Teisenveien året etter. Bygget ble tegnet av arkitekt H. Bødtker.
Skolen fikk oppført rektorbolig i 1925 og lærerbolig i 1927. I 1927 fikk skolen også egen gymsal. Skolebyggene ble utvidet i 1938, skolen fikk videregående trinn, og navnet ble endret til Bryn høyere skole. Fra 1950 ble navnet Teisen skole. Senere ble skolen en ren videregående skole fra 1970 og fikk navnet Teisen Gymnas. Skolen het Teisen videregående skole da den ble lagt ned i 1984. Elever og skolefunksjoner ble da overført til Tveita, og skolen fikk navnet Hellerud videregående skole.
Etter nedleggelsen i 1984 flyttet Kriminalomsorgens utdanningssenter (fengselskolen) inn i lokalene. I årene 1986 til 1990 leide Østre Aker videregående skole, hjelpepleierskolen, lokaler i byggene. Fra 1990 ble Østre Aker videregående skole lagt ned og tilbudene flyttet til Holtet videregående skole
Skolens navn
Kilder oppgir ulike navn på skolen. Oslo byleksikon og Oppdag Groruddalen! En kulturhistorisk guide navngir skolen som Teisen videregående skole. Fra 1950 oppgir Oslo byleksikon at skolen fikk navnet Teisen høyere skole. I heftet som ble utgitt til skolens 40-årsjubileum i 1961, «Teisen skole 1921-1961», skriver skolens rektor mellom 1930 og 1951, Johannes Lillegraven, om skolens ulike navn, og ulike valg av navn. Han skriver at med sammenslåingen av Aker og Oslo kommuner i 1949 ble navnet «Teisen skole». Det har også skolens vitnemål, lærere og elever operert med. Også i boka som ble utgitt til skolens 50-årsjubileum i 1971, er skolen omtalt som «Teisen skole». Rektor Lillegraven gir i 40-årsheftet denne oversikten over skolens navn: 1921-1923: Østre Aker middelskole. Fra 1923 ble navnet «Østre Akers kommunale høiere almenskole», der ordet «kommunale» ifølge Lillegraven ofte ble utelatt i offisiell betegnelse. Deretter ble navnet «Bryn høyere skole» fram til 1949, da «Teisen skole» ble navnet. I 1970 ble navnet igjen endret, til «Teisen gymnas».. Teisen videregående skole ble i 1984 flyttet til Tveita og fikk navnet Hellerud videregående skole. Kriminalomsorgens utdanningssenter hold til på Teisen skole i tiden fra 1984 til 2015, men flyttet til Lillestrøm i Solheimsgata den 8.6.2015. Stedet er i dag asylmottak.
Skolens rektorer
I 1921 er det oppgitt en ansatt, en kvinnelig lærer med etternavn Myhre. Etter dette har følgende vært skolens rektorer:
Skoleavisa «Tribune»
Skolen hadde egen skoleavis med navnet Tribune. Jan Auke var den første redaktør, og der blant andre Kyrre Haugen Bakke, Per Olav Marcussen, Tron Øgrim, Harald Are Lund og Per Danielsen har vært redaktører.
Noen kjente elever
Noen kjente elever som har gått på Teisen:
Galtvortskolen.net
Galtvortskolen.net er en norsk Harry Potter-nettside for barn og unge. Nettstedets ledere har arrangert offisielle rollespillarrangementer for nettstedets medlemmer siden 2008. I tillegg til det har de program på andre festivaler som Desucon, Torucon og Banzaicon.
Arrangementer
På Galtvortskolens arrangementer spiller medlemmer som den karakteren de har laget selv på nettstedet. Alle arrangementene utspiller seg i Harry Potter sin verden med kjente skoletimer fra Galtvort, tretrollmannsturneringen og rumpeldunk. Det første arrangement ble holdt til på Brattrein Hotell i Notodden i 2008, men i senere tid har de forflyttet seg til Hallingdal leirsted.
Bak er det et lag på 12 personer som står for planlegging og gjennomføring av arrangementer som passer best for barn og unge fra 11 til rundt 20 år med interesse for Harry Potter og skuespill.
Historie
Galtvortskolen.net ble startet opp i 2004 av initiativtaker og gründer Anica Seljestad Brukergruppen har siden 2004 steget jevnt, og har fått godt over 1 million sidevisninger og med godt over 900 registrerte brukere.